Motho o tšoanetse ho shejoa ho ipapisitsoe le botho ba hae, e seng lebala la letlalo la hae. Bohle re be hlokolosi hore re se ke ra iphumana re rata ba bang ho feta ba bang kapa hona ho khetholla batho ka ‘mala ea bona (Jakobo 2:1-10, sheba litemana tsa 1 le 9). Seo monna kapa mosali a tšoanetseng ho se sheba ha a khetha molekane ke ho fumana hore na o rata Kreste (II Ba-Korinthe 6:14), e be motho ea tsoetsoeng la bobeli ka tumelo ho Jesu Kreste (Johanne 3:3-5). Tumelo ho Kreste, e seng ‘mala oa letlalo, ke mokhoa oa Bebele o ka sebelisoang ho khetha molekane. Lenyalo lipakeng tsa mehlobo e fapaneng ha se taba eo ho ka thoeng e nepahetse kapa che, empa ke taba ea bohlale, temoho, le thapelo. Motho e mong eo batho ba ileng ba mo tšehetsa ke Poli e leng Paki ea Jehova e lulang Cyprus. Monna oa hae e leng Sozos, e ne e le moholo oa Mokreste ea mosa kaha hangata o ne a mema likhutsana le bahlolohali hore ba tl’o ja le lelapa la hae. (Jakobo 1:27) Ka masoabi Sozos o ile a hlokahala a le lilemo li 53, a bolaoa ke kankere ea boko. Poli o re: “Ke lahlehetsoe ke monna oa ka ea tšepahalang eo re qetileng lilemo tse 33 re nyalane.”